Dewaya Gezî ya  ke bi serran o bi tewirêke bêhuqûqî yena domnayene kesê ke ameyêne hukmkerdene derheqê hemeyan de qerarê beraatî û ame dayene û  Osman Kavala zî ame tehlîyekerdene.
Osman Kavala zî tede roniştişê 6. yê dewaya Gezî Mehkemeya Cezaya Girane yê 30. ya Îstanbulî de ame kerdene. Parlamenterê HDPyî zî tede teber û zereyê welatî ra xeylêk heyetî tewrê mehkeme bîyî.
Dozgerî derheqê Osman Kavala, Yigit Aksakoglu û Mucalla Yapici de cezaya muebetî, derheqê ê bînan de zî 15 ra heta 20 serran cezaya hepsî waşte. Bado zî avûkatan pawitişê xo kerd. Heyetê mehkeme qerarê beraatê kesanê ke yenê hukmkerdene da û Osman Kavala zî tehlîye kerd.
